കേറ്റി ഹോംസ്

കേറ്റി നോയൽ ഹോംസ് (ജനനം: ഡിസംബർ 18, 1978) ഒരു അമേരിക്കൻ നടിയും ചലച്ചിത്ര നിർമ്മാതാവുമാണ്. ഡോസൺസ് ക്രീക്ക് (1998–2003) എന്ന ടെലിവിഷൻ പരമ്പരയിലെ ജോയി പോട്ടർ എന്ന കഥാപാത്രത്തെ അവതരിപ്പിച്ചാണ് അവർ ആദ്യമായി പ്രശസ്തി നേടിയത്. 1978ൽ അമേരിക്കൻ ഐക്യനാടുകളിലെ ഒഹായോവിൽ ജനിച്ചു. പ്രധാന ചിത്രങ്ങൾ ബാറ്റ്മാൻ ബിഗിൻസ്, ഫോൺ ബൂത്ത് തുടങ്ങിയവ.

ആങ് ലീയുടെ ദി ഐസ് സ്റ്റോം (1997) എന്ന ചിത്രത്തിൽ ഒരു സഹനടിയുടെ വേഷത്തിലൂടെയാണ് ഹോംസ് തന്റെ ചലച്ചിത്ര അരങ്ങേറ്റം കുറിച്ചത്. ഡിസ്റ്റബിംഗ് ബിഹേവിയർ (1998), ഗോ, ടീച്ചിംഗ് മിസിസ് ടിംഗിൾ (രണ്ടും 1999), വണ്ടർ ബോയ്‌സ്, ദി ഗിഫ്റ്റ് (രണ്ടും 2000), അബാൻഡൺ, ഫോൺ ബൂത്ത് (രണ്ടും 2002), ദി സിംഗിംഗ് ഡിറ്റക്റ്റീവ്, പീസസ് ഓഫ് ഏപ്രിൽ (രണ്ടും 2003), ഫസ്റ്റ് ഡോട്ടർ (2004), ബാറ്റ്മാൻ ബിഗിൻസ്, താങ്ക് യു ഫോർ സ്മോക്കിംഗ് (രണ്ടും 2005), മാഡ് മണി (2008), ഡോണ്ട് ബി അഫ്രൈഡ് ഓഫ് ദി ഡാർക്ക് (2010), ജാക്ക് ആൻഡ് ജിൽ (2011), മിസ് മെഡോസ് (2014), വുമൺ ഇൻ ഗോൾഡ്, ടച്ച്ഡ് വിത്ത് ഫയർ (രണ്ടും 2015), ലോഗൻ ലക്കി (2017), ഡിയർ ഡിക്ടേറ്റർ (2018), കോഡ (2019), ബ്രാംസ്: ദി ബോയ് II, ദി സീക്രട്ട്: ഡെയർ ടു ഡ്രീം (രണ്ടും 2020) എന്നിവയുൾപ്പെടെ നിരവധി ബിഗ് ബജറ്റ്, ചെറുകിട ചലച്ചിത്രങ്ങളിൽ അവർ വേഷമിട്ടു.

സിനിമയ്ക്ക് പുറത്ത്, 2008-ൽ ആർതർ മില്ലറുടെ ഓൾ മൈ സൺസ് എന്ന നാടകത്തിലൂടെ ഹോംസ് ബ്രോഡ്‌വേ നാടകവേദിയിൽ അരങ്ങേറ്റം കുറിച്ചത്.2011-ൽ, ദി കെന്നഡിസ് എന്ന ടെലിവിഷൻ മിനിപരമ്പരയിൽ ജാക്വലിൻ കെന്നഡിയെ അവതരിപ്പിച്ച അവർ, ദി കെന്നഡിസ്: ആഫ്റ്റർ കാമലോട്ട് (2017) എന്ന പരമ്പരയുടെ തുടർച്ചയിലും  ഈ വേഷം ആവർത്തിച്ചു.

2015-ൽ ഷോടൈമിന്റെ റേ ഡോണോവാൻ എന്ന പരമ്പരയുടെ മൂന്നാം സീസണിൽ പൈജ് ഫിന്നി എന്ന കഥാപാത്രത്തെയും അവർ അവതരിപ്പിച്ചു. 2016-ൽ പുറത്തിറങ്ങിയ ഓൾ വി ഹാഡ് എന്ന ചിത്രത്തിലൂടെ സംവിധായികയായി അരങ്ങേറ്റം കുറിച്ച ഹോംസ് അതിൽ അഭിനയിക്കുകയും ചെയ്തു. തുടർന്ന് 2022-ൽ തിരക്കഥാകൃത്ത് എന്ന നിലയിലും അരങ്ങേറ്റം നടത്തിയ രണ്ടാമത്തെ ചിത്രമായ എലോൺ ടുഗെദർ പുറത്തിറങ്ങി. 

2006 മുതൽ 2012 വരെ നീണ്ടുനിന്ന നടൻ ടോം ക്രൂയിസുമായുള്ള ഹോംസിന്റെ വിവാഹം വളരെയധികം മാധ്യമശ്രദ്ധ ആകർഷിച്ചു. അവർക്ക് സൂരി എന്ന് പേരുള്ള ഒരു മകളുണ്ട്. 

 ആദ്യകാലം 
ഒഹായോയിലെ ടോളിഡോയിലാണ് ഹോംസ് ജനിച്ചത്. വീട്ടമ്മയും മനുഷ്യസ്‌നേഹിയുമായ കാത്‌ലീൻ (മുമ്പ്, സ്റ്റോതേഴ്‌സ്) മാർക്വെറ്റ് സർവ്വകലാശാലയിലെ പരിശീലകനായിരുന്ന അൽ മക്‌ഗുയറിന്റെ കീഴിൽ ബാസ്‌ക്കറ്റ്‌ബോൾ കളിച്ചിരുന്ന അഭിഭാഷകൻ മാർട്ടിൻ ജോസഫ് ഹോംസ് സീനിയർ എന്നിവരുടെ അഞ്ച് മക്കളിൽ ഇളയവളാണ് കേറ്റി. അവർക്ക് മൂന്ന് സഹോദരിമാരും ഒരു സഹോദരനുമുണ്ട്. ഒരു കത്തോലിക്കാ വിശ്വാസിയായി സ്നാനമേറ്റ ഹോംസ് ടോളിഡോയിലെ ക്രൈസ്റ്റ് ദി കിംഗ് പള്ളിയിലെ അംഗമായിരുന്നു. 

 ചിത്രങ്ങൾ 

 വർഷം ചിത്രം കഥാപാത്രം കുറിപ്പുകൾ 1997  Libbets Casey First professional role 1998 Disturbing Behavior Rachel Wagner 1998–2003 Dawson's Creek Joey Potter 1999 Go Claire Montgomery 1999 Muppets from Space Joey Potter Uncredited cameo with Joshua Jackson 1999 Teaching Mrs. Tingle Leigh Ann Watson First lead role 2000 വണ്ടർ ബോയ്സ് Hannah Green 2000  Jessica King 2002 അബാൻഡൻ Katie Burke 2003 Phone Booth Pamela McFadden 2003  Nurse Mills 2003 Pieces of April April Burns 2004 First Daughter Samantha Mackenzie 2005 Batman Begins Rachel Dawes 2005 Thank You for Smoking Heather Holloway 2008 Mad Money Jackie Truman 2008 Eli Stone Grace 2010  Mary Powell 2010  Laura 2011 The Kennedys Jackie Kennedy 2011 Don't Be Afraid of the Dark Kim 2011 The Son of No One  2011 Jack & Jill Mrs. Murry post-production

 അവലംബം 

 പുറത്തേക്കുള്ള കണ്ണികൾ 




കുറിപ്പുകൾ

വർഗ്ഗം:അമേരിക്കൻ ചലച്ചിത്ര നടിമാർ
വർഗ്ഗം:1978-ൽ ജനിച്ചവർ